Годишен отчет за дейността на НЧ ,,Иван Белев-1908“ с. Колю Мариново за 2023г.

Изминалата 2023г. беше трудна за работа на НЧ,, Иван Белев-1908“. До месец юни нямаме читалищни изяви, тъй като читалищния секретар бе в болнични и неплатена отпуска поради здравословни проблеми. След като бе назначен нов работник-библиотека се изпълниха следните дейности по културен календар:

1. Библиотечна и информационна дейност

През изтеклата 2023 година бяха регистрирани 8 читатели, общият брой на посещенията в библиотеката бяха 133, като 22 от тях за дома, 111 в читалнята.

За съжаление не успяхме да набавим нови книги.

2. Културно- масова дейност

Месец юни бе организирано посещение на Двадесети общински фестивал на Художествената самодейност община Братя Даскалови.

Месец юли -участие на читалището в с. Верен, празника ,,От зрънцето до хляба“ , конкурс за домашно приготвени тестени изделия- второ място с направа на тутманик с жури Ути Бъчваров.

Месец август-организиран поход с членове на читалището до близка местност до селото с изворна вода-построена някога от нашите предци-,,Марьовица“

Месец септември-обмяна на опит и дегустация на кулинарни умения на жените от селото съобразно сезона-домашна лютеница, туршии и сокове.

Месец декември-Подготовка за коледна и новогодишна украса на селото.

Провеждане на коледно тържество в читалището. Всеки ,който участва представи свои коледни творения-меденки, рула, тиквеник и баница с късмети и томбула.